section_heading: Način rada
paragraph_text: Dva važna parametra, koji određuju eksperimentalne uvjete u točkama sudara gdje su smješteni detektori, su visoki luminozitet i kratko vrijeme između sudara paketa. U početnom razdoblju, LHC će raditi luminozitetom 10<sup>33</sup> cm<sup>−2</sup>s<sup>−1</sup>, a kasnije nazivnim luminozitetom od 10<sup>34</sup> cm<sup>−2</sup>s<sup>−1</sup>. Tijekom jedne kalendarske godine, prosječno vrijeme rada LHC-a na visokom luminozitetu procjenjeno je na oko 100 dana (10<sup>7</sup> s).